Contrato de encomenda de obra

En...................... a...... de.......................de.............. 
REUNIDOS
Por unha parte........................., actuando en nome e representación propios, maior de idade, con domicilio en .........................................., provisto co D.N.I núm. …….......... (de agora en diante o/a AUTOR/A).
Por outra parte............................ con domicilio social en.................., CIF núm. .......................... representado neste acto por..........................., en calidade de ...............………… (de agora en diante o EDITOR ) segundo poderes outorgados ….
MANIFESTAN
I.- Que o EDITOR, por iniciativa propia concibiu e desenvolveu un proxecto editorial que consiste nunha obra sobre .....(tema).... cuxa forma, contido, amplitude, alcance e outras características quedan precisados substancialmente no ANEXO “A”, o cal, asinado polas partes, acompaña este documento. Esta produción editorial ten unhas características editoriais singulares.
II.- Que para realizar a obra proxectada e desenvolvida polo EDITOR se require a colaboración dun ..............(profesión)............................ para que realice os textos que se incorporan á mesma.
III.- Que o/a AUTOR/A, coñecedor do proxecto ideado polo EDITOR, se atopa disposto a realizar o traballo aludido, feito polo cal, previas as negociacións mantidas, as partes decidiron chegar a este contrato de encomenda de obra comprendido no artigo 1.588 do Código Civil. En conformidade coa causa do presente contrato, as partes conveñen que a titularidade dos dereitos de explotación da obra que resulte sexan atribuídos ao EDITOR, sempre que respecte os dereitos morais do/da AUTOR/A e o dereito a unha remuneración proporcional, así como que se asegure que o EDITOR cumpre o seu compromiso de levar a cabo a explotación da obra.
IV.- Sendo, pois, coincidentes os intereses de ambas as partes conveñen subscribir o presente contrato que suxeitan ás seguintes
CLÁUSULAS:

Primeira.- O EDITOR encarga por este documento ao/á AUTOR/A levar a cabo o traballo cuxas características constan no ANEXO “A”, xunto a este documento, polo cal o/a AUTOR/A atenderá as directrices e instrucións que constan no mencionado ANEXO, a fin de que o seu traballo poida adecuarse, segundo a concepción do EDITOR, á obra proxectada.
Segunda.- O/A AUTOR/A coñecendo o propósito e a finalidade do EDITOR, acepta a encomenda recibida e obrígase a executalo con suxeición aos pactos deste contrato. O/A AUTOR/A terá que entregar o traballo obxecto deste contrato na forma e condicións expresadas no ANEXO “A” xunto. 
Se o/a AUTOR/A se vise na imposibilidade de entregar na data sinalada a obra encomendada, comprométese a comunicalo e xustificalo debidamente ao EDITOR, cunha antelación de ..... meses respecto da data de entrega, en cuxo caso as dúas partes pactarán unha nova data de entrega, que se incorporará por escrito e mediante addendum ao presente contrato.
En caso de incorrer en demora non xustificada aplicarase o sistema de penalización seguinte: por cada semana de atraso na entrega, o EDITOR poderá detraer un importe correspondente ao …% da cantidade total pactada en concepto de anticipo á conta dos dereitos de autor.
Recoméndase que a penalización non supere o 5%.
En calquera caso, transcorridos dous meses desde a data sinalada sen que o traballo for entregado, e sempre que non concorresen causas que xustifiquen o pacto dun novo prazo de entrega, o EDITOR queda facultado para rescindir este contrato, co único requisito de comunicalo por escrito ao/á AUTOR/A.
Terceira.- O EDITOR resérvase o dereito de aprobar ou non o traballo realizado, alegando causa xustificada, se non o estima adecuado á temática e ao resto de condicións pactadas, e singularmente se a súa calidade fose deficiente tendo en conta a obra proxectada, dando un prazo de 60 días ao/á AUTOR/A para emendalo.
Se a totalidade do traballo fose rexeitada, concorrendo causa xustificada, o orixinal será devolto ao/á AUTOR/A e o contrato quedará rescindido sen ningún tipo de indemnización.
Se unha parte do traballo fose rexeitada, concorrendo causa xustificada e o/a AUTOR/A non se opón, o EDITOR quedará en liberdade de encomendar esta parte do traballo a terceiras persoas e determinará a redución do prezo convido, que será proporcional á extensión do traballo aceptado.
En calquera caso, transcorrido o prazo de 30 días desde a entrega do traballo do/da AUTOR/A, ou desde a entrega das modificacións sen que o EDITOR se pronuncie, presúmese a aceptación do traballo.
Cuarta. O EDITOR pagará ao/á AUTOR/A como anticipo dos dereitos que poidan corresponderlle pola explotación da obra en colaboración, a cantidade de ................. euros que serán liquidados de acordo cos seguintes prazos:
- O x% no momento da sinatura deste contrato.
- A cantidade restante cando o EDITOR dea a súa conformidade ao traballo encomendado.
O EDITOR terá que dar esta conformidade ou desconformidade nun prazo que non poderá ser superior a 90 días, a contar desde a data da súa recepción.
Quinta.- Son pactos esenciais e causais deste contrato, posto que sen a súa aceptación expresa polas partes non se concluiría, os seguintes:
1º.- Que o traballo do/da AUTOR/A desenvolva un proxecto preexistente elaborado polo EDITOR, polo cal o/a AUTOR/A convén en atribuír ao EDITOR a plenitude de dereitos de xestión e explotación da obra e os derivados dela, que resultan da achega do/da AUTOR/A e, no seu caso, dos outros colaboradores.
2º.- Consecuentemente, o EDITOR, como titular pleno dos dereitos de xestión e explotación da OBRA (á cal vai destinado o traballo aludido), poderá facer uso e dispor en todo tempo e lugar, baixo todas as formas e modalidades, usando e exercitando os dereitos e accións inherentes á mencionada OBRA, sen pegas, exclusión nin limitación de ningún tipo e, por tanto, poderá publicar e comercializar a obra proxectada, traducila a calquera idioma e en calquera parte do mundo, ceder o seu dereito a terceiras persoas e, en xeral, facer uso na maneira e forma que lle conviñese facer, obrigándose en todo caso a informar o/a AUTOR/A das diferentes formas de explotación da obra conxunta.
3º.- O EDITOR obrígase a respectar e facer respectar os dereitos morais que a Lei de Propiedade Intelectual recoñece ao/á AUTOR/A e a recoñecerlle unha remuneración proporcional aos ingresos que resulten da explotación da obra.
4º.- O/A AUTOR/A, a requirimento do EDITOR, obrígase a outorgar e asinar os documentos ou escrituras pertinentes para facilitar, no momento que sexa necesario, que a obra proxectada se poida inscribir no Rexistro da Propiedade Intelectual ou en calquera outro pertinente.
Sexta.- Como remuneración polos dereitos de explotación da OBRA o/a AUTOR/A percibirá:
1.- O ............... % do prezo de venda ao público, segundo catálogo e sen IVE por cada un dos exemplares vendidos en edición .......
2. - Para as modalidades de explotación restantes, as porcentaxes que se aplicarán para determinar a remuneración do/da AUTOR/A serán os seguintes:
-
-
No suposto de que unha modalidade de explotación concreta supoña unha dificultade grave na determinación dos ingresos da explotación ou que a súa comprobación sexa imposible ou dun custo desproporcionado en relación coa retribución eventual, a remuneración poderá ser pactada a un prezo fixo.
Cando o suposto anterior afecte unha explotación cedida a un terceiro, ambas as partes acordan asignar a cantidade pagada polo mencionado cesionario terceiro, sexa editor, distribuidor ou importador, na seguinte porcentaxe:
Xx% Autor
Xx% Editorial
Sétima.- O EDITOR obrígase a pór á venda a obra nun prazo non superior a .… meses, a contar desde a data de entrega do orixinal.
No caso de non publicación da obra no prazo previsto, este contrato quedará resolto, e todas as cantidades percibidas á conta polo/a AUTOR/A quedarán definitivamente en propiedade súa e o/a AUTOR/A poderá dispor da parte de obra realizada.
Oitava.- O EDITOR remitirá ao/á AUTOR/A os xogos de probas destinados á corrección do texto, quen se compromete a devolvelos nun prazo máximo de ................. coas modificacións pertinentes, que deberán ser incorporadas ao texto. Se transcorrido este prazo o/a AUTOR/A non entregase as probas, o EDITOR queda facultado para obter por el mesmo a súa corrección. O/A AUTOR/A fará as modificacións imprescindibles e que non supoñan nunca unha proporción superior ao ................ % do total do texto, sen que se contabilicen como tales as de carácter orto/tipográfico, que sempre irán a cargo do EDITOR. Toda corrección superior irá a cargo do/da AUTOR/A.
Novena.- O EDITOR obrígase a facer figurar o nome do/da AUTOR/A de forma destacada en todos os exemplares da obra que publica, e a incluír a mención internacional de reserva de propiedade intelectual seguida do nome e apelidos ou pseudónimo do/da AUTOR/A e o ano da primeira edición, ademais da mención do copyright editorial, e a observar as formalidades administrativas requiridas para a circulación da obra.
Décima.- Antes da posta en circulación dos exemplares imprimidos da OBRA de cada unha das edicións ou reimpresións que realice o EDITOR, este remitirá ao/á AUTOR/A unha certificación comprensiva do número de exemplares de que consta a edición ou reimpresión de que se trate, acompañada dunha declaración da industria ou industrias de artes gráficas onde foron realizadas a impresión e a encadernación, na que conste o número de exemplares fabricados que fosen entregados ao EDITOR e a data da entrega ou entregas realizadas. Así mesmo, o EDITOR obrígase a esixir que o impresor, na solicitude de asignación do número de depósito legal, faga unha mención expresa do número de exemplares de que consta a tiraxe.
Undécima.- O EDITOR obrígase a presentar anualmente ao/á AUTOR/A durante o primeiro trimestre do ano correspondente, un certificado onde consten as liquidacións que resulten da explotación da obra, no cal se informe das xestións feitas e das vendas de exemplares da obra realizadas durante o ano natural inmediatamente anterior, independentemente do resultado, aínda que sexa negativo, con expresión do número de exemplares publicados e vendidos, así como o seu prezo de venda sen IVE segundo catálogo. O EDITOR realizará o pago o día xxx do mes seguinte ao da recepción da factura correspondente.
As mencionadas liquidacións comprenderán os datos relativos a calquera outra forma de explotación, incluídas as de soporte dixital e, particularmente, as cesións a terceiros e as exportacións.
Décimo segunda.- O EDITOR efectuará a detracción, declaración e ingreso no Tesouro Público daquelas cantidades que, por calquera concepto impositivo, tivese que satisfacer o/a AUTOR/A derivados dos rendementos da propiedade intelectual obxecto deste contrato, en todos aqueles impostos ou gravames en que o EDITOR teña, por disposición legal, a condición de substituto do autor contribuínte.
Décimo terceira.- O EDITOR poderá establecer a forma máis adecuada de distribución e comercialización da obra, tanto se o leva a cabo el mesmo ou como se o fai a través de terceiros, mediante calquera canles de comercialización, como poden ser, con carácter enunciativo non limitativo, os de (librarías, bibliotecas, venda directa, club do libro, correos, quioscos, locais especializados, grandes superficies, vendas especiais a entidades públicas ou privadas, redes informáticas on-line, etc). A estes efectos o/a AUTOR/A declara coñecer e aceptar a forma de distribución do EDITOR no referente á explotación da obra.
Décimo cuarta.- O/A AUTOR/A autoriza o EDITOR ao uso do seu nome, voz e imaxe na publicidade da OBRA, por e para calquera medios de difusión desta.
Así mesmo, sempre que as súas posibilidades profesionais e as dispoñibilidades de tempo llelo permitan, o/a AUTOR/A comprométese a facilitar a súa presenza naqueles acontecementos e actos de promoción que o EDITOR considere necesarios, nas datas que se determinen de común acordo, sendo en todo caso os gastos de desprazamento a cargo do EDITOR.
Décimo quinta.- Estarán exentos de liquidación ao/á AUTOR/A pesar de que deberán serlle notificados, os exemplares que o EDITOR entregue gratuitamente para finalidades de promoción e crítica da obra e reposición de exemplares defectuosos ou estragados. O máximo de exemplares que o EDITOR poderá destinar de cada edición para finalidades de promoción e crítica será de ............ para a primeira edición, e ......... para as seguintes.
Décimo sexta.- O/A AUTOR/A recibirá sen ningún cargo un mínimo de .............. exemplares da primeira edición e .................... exemplares por cada unha das novas edicións ou reimpresións da OBRA, que non poderán ser destinados ao comercio e non reportarán dereitos para o AUTOR/A. Así mesmo, o/a AUTOR/A poderá adquirir ao EDITOR, co desconto do ............ % os exemplares que necesite para o seu uso particular ou destinados a terceiros, sen finalidades lucrativas.
Decimo sétima.- O/A AUTOR/A faculta expresamente o EDITOR para o exercicio das accións pertinentes canto á protección e a defensa dos dereitos que son obxecto da presente cesión, obrigándose a prestar a súa colaboración en todo aquilo que o EDITOR lle requira e que teña por obxecto amparar os dereitos de propiedade intelectual, e a comunicar ao EDITOR calquera información de que dispoña e que poida prexudicar os dereitos que corresponden ao EDITOR en virtude do presente documento.
Décimo oitava.- Ambas as partes designan como domicilio respectivo, a efectos de notificacións, o que fan constar na cabeceira deste contrato, a pesar de que poderán modificalo mediante notificación enviada á outra parte. 
Décimo novena.- Para todas aquelas cuestións que tivesen que ser sometidas a competencia xudicial, as partes sométense aos Xulgados e Tribunais de .................. renunciando ao seu propio foro se fose outro.
E como proba de conformidade ambas partes asinan o presente documento, por duplicado e a un só efecto, no lugar e a data sinalados no encabezamento.